CELEX: C2006/224/28
Language: sl
Date: 2006-09-16 00:00:00
Title: Zadeva C-233/05: Sklep Sodišča (šesti senat) z dne 1. junija 2006 (predlog za sprejetje predhodne odločbe Gerechtshof te 's-Hertogenbosch — Nizozemska) — V.O.F. Dressuurstal Jespers proti Inspecteur van de Belastingdienst proti Zuidwest proti kantoor Breda van de rijksbelastingdienst (Šesta direktiva o DDV — Pogodba za izdelavo iz naročnikovega materiala — Pojem proizvedeno blago — Dresura in trening konja — Obveznost obračuna davka)

16.9.2006   
            
            
               SL
            
            
               Uradni list Evropske unije
            
            
               C 224/16
            
         Sklep Sodišča (šesti senat) z dne 1. junija 2006 (predlog za sprejetje predhodne odločbe Gerechtshof te 's-Hertogenbosch — Nizozemska) — V.O.F. Dressuurstal Jespers proti Inspecteur van de Belastingdienst proti Zuidwest proti kantoor Breda van de rijksbelastingdienst
   (Zadeva C-233/05) (1)
   
   (Šesta direktiva o DDV - Pogodba za izdelavo iz naročnikovega materiala - Pojem „proizvedeno blago“ - Dresura in trening konja - Obveznost obračuna davka)
   (2006/C 224/28)
   Jezik postopka: nizozemščina
   Predložitveno sodišče
   Gerechtshof te 's-Hertogenbosch
   Stranki v postopku v glavni stvari
   
      Tožeča stranka: V.O.F. Dressuurstal Jespers
   
      Tožena stranka: Inspecteur van de Belastingdienst/Zuidwes/kantoor Breda van de rijksbelastingdienst
   Predmet
   Predlog za sprejetje predhodne odločbe — Gerechtshof te 's-Hertogenbosch — Razlaga člena 5(7)(a) Direktive 77/388/EGS: Šesta direktiva Sveta z dne 17. maja 1977 o usklajevanju zakonodaje držav članic o prometnih davkih — Skupni sistem davka na dodano vrednost: enotna osnova za odmero (UL L 145, str. 1) — Dresura in trening konja začetnika z določenim namenom — Konj, izurjen v jahalnega konja, ki je po dresuri in posebnem treningu zmožen sodelovati na tekmovanjih na višji stopnji — V dveh primerih: proizvodnja novega blaga ? — Pomembnost objektivne in izmerljive spremembe konja in uresničenje cilja — Plačilo davka po postopku rednega obračuna
   Izrek
   
               1)
            
            
               Člen 5(5)(a) Šeste direktive Sveta 77/388/EGS z dne 17. maja 1977 o usklajevanju zakonodaje držav članic o prometnih davkih — Skupni sistem davka na dodano vrednost: enotna osnova za odmero, kot je bila spremenjena z Direktivo Sveta 94/76/ES z dne 22. decembra 1994 z uvedbo prehodnih ukrepov, ki se zaradi širitve Evropske unije 1. januarja 1995 uporabljajo v zvezi z davkom na dodano vrednost, je treba razlagati tako, da ne gre za pogodbo za izdelavo iz naročnikovega materiala, kadar se konja trenira za to, da bi se ga usposobilo za jahalnega ali dresurnega konja in za sodelovanje na tekmovanjih, in da takega konja v teh okoliščinah ni mogoče obravnavati kot proizvedeno blago.
            
         
               2)
            
            
               Obveznost obračuna davka na dodano vrednost, ki ga je treba plačati na zneske, redno vnovčene kot plačilo za opravljanje storitev, ki jih sestavljajo dejavnosti treninga in dresure konj, je določena v pogojih iz člena 10(2) Šeste direktive.
            
         
      (1)  UL C 205, 20.8.2005.